OpenLLM-France/wikimedia huggingface dataset:
# Francesc Xavier Vilà i Mateu

Francesc Xavier Vilà i Mateu (Arenys de Mar, 9 de maig de 1851 - Guam, Illes Mariannes, 5 de gener de 1913) O.F.M. Cap. frare caputxí, bisbe titular d'Adraa i vicari apostòlic de Guam.
Als 15 anys volgué ingressar als caputxins però eren clausurats des de 1835, de manera que s'embarcà cap a Amèrica. Entrà com a novici al Convent que tenia l'orde a Puerto Barrios, Guatemala, però ben aviat la revolució d'aquell país el desterrà als Estats Units, des d'on passà a França per continuar els estudis eclesiàstics.
El 1875 s'embarcà cap a les missions de l'Equador, però arribà a Quito precisament l'endemà d'haver estat assassinat el president Gabriel Garcia Moreno. El 24 d'agost d'aquell any rebé l'ordenació sacerdotal. A l'Equador es dedicà a treballs apostòlics, però aviat la seva salut es ressentí a causa del clima que posà en perill la seva vida. El 1881 tornà a Arenys i al cap d'un any, fou nomenat Guardià dels Caputxins d'Arenys. També fou Guardià d'Hondarribia i dues vegades més d'Arenys de Mar i del convent de Sarrià de Barcelona. El 1889 l'elegiren Definidor de l'Orde i Pare Provincial d'Aragó.
L'any 1900 fou nomenat Provincial de Catalunya i reelegit al cap de tres anys. Nou anys després, fatigat per una vida tan activa, el Capítol el destinà un altre cop al convent d'Arenys, on reformà la Casa, canvià vells altars de l'església i arranjà l'hort del Convent per tal que els novicis tinguessin un bon lloc de recreació.
A Arenys de Mar el sorprengué el nomenament de bisbe d'Adraa i Vicari Apostòlic de Guam (Illes Mariannes). El 1r d'octubre de 1911 fou consagrat a la catedral de Barcelona de mans del bisbe Joan Josep Laguarda i Fenollera, i hagué de deixar Catalunya quan ja tenia prop de 60 anys.
El 1913 quan realitzava grans projectes per a aquella missió (construcció d'esglésies, escoles...), morí inesperadament.

## Referències

* ↑ Diccionari dels catalans d'Amèrica: contribució a un inventari biogràfic, toponímic i temàtic. vol.4. Commissió Amèrica i Catalunya 1992, 1992, p. 244. ISBN 8439324545.
# Granny Made me an Anarchist

Granny Made me an Anarchist: General Franco, The Angry Brigade and Me és una autobiografia escrita l'any 2002 per l'anarquista escocès Stuart Christie. En ell, Christie hi explica la seva radicalització mitjançant la campanya pel desarmament nuclear i el Comitè dels 100, i el seu empresonament final després d'haver estat involucrat en una trama per intentar assassinar el cap d'estat espanyol Francisco Franco Bahamonde.

## Referències

* 1 2 Marshall, Peter «With a knapsack full of bombs» (en anglès). The Guardian. Guardian Media Group, 09-04-2005 [Consulta: 28 juliol 2010].
# La Voz Kids

«La Voz Kids» té aquests significats:
* La Voz Kids (Colòmbia), programa de televisió musical colombià
* La Voz Kids (Espanya), programa de televisió musical espanyol
* La Voz Kids (Estats Units), programa de televisió musical estatunidenc
* La Voz Kids (Mèxic), programa de televisió musical mexicà
* La Voz Kids (Perú), programa de televisió musical peruà
* La Voz Kids (Uruguai), programa de televisió musical uruguaià
# Blythe

«Blythe» té aquests significats:
* Blythe (joguina), nina creada el 1972
* Blythe (Califòrnia), població a l'estat de Califòrnia (EUA)
* Blythe (Geòrgia), població a l'estat de Geòrgia (EUA)
* East Blythe, concentració de població a l'estat de Califòrnia (EUA)
* Blythe Danner (Filadèlfia, Pennsilvània, 1943), actriu estatunidenca
* Adam Blythe (Sheffield, 1989), ciclista anglès
# Paheli

Paheli (en devanagari पहेली, 'enigma', 'endevinalla') és una pel·lícula de Bollywood del 2005 dirigida per Amol Palekar i produïda per Juhi Chawla, Aziz Mirza i Shahrukh Khan, que també n'és el protagonista junt amb Rani Mukerji. Es basa en un conte de fantasmes de Vijayadan Dethaen i el repartiment és completat per Sunil Shetty, Juhi Chawla, Rajpal Yadav i Amitabh Bachchan. La història havia estat adaptada prèviament en la pel·lícula Duvidha (1973) de Mani Kaul.
Paheli es va presentar en diversos festivals de cinema, entre els quals al Sundance Film Festival i al Palm Springs International Film Festival.

## Argument

Lachchi (Rani Mukherji) i Kishan (Shahrukh Khan) acaben de casar-se i fan ruta per a instal·lar-se a casa de la família del marit. Durant el camí fan una aturada en un estrany poble del Rajasthan, on un grup de fantasmes els observen discretament. Un d'ells és seduït per la bellesa de Lachchi i se n'enamora bojament.
Arribats a destinació, les cerimònies passen com cal, però durant la nit de noces, Kishan diu a la seva dona que té la intenció d'obeir els desitjos del seu pare i que pensa marxar durant cinc anys per a anar a fer fortuna. I, efectivament, Kishan se'n va l'endemà deixant Lachchi sola i desesperada, ella que esperava una altra vida amb el casament.
Havent-se assabentat d'això, el fantasma enamorat agafa l'aparença de Kishan i es fa acceptar per la jove abandonada; a ella li revela la seva veritable identitat, que tots dos prenen cura de dissimular a la resta de la família.
La vida passa feliç per a tothom fins a la tornada del veritable Kishan. Davant dues persones completament idèntiques físicament, la mateixa família de Kishan és incapaç de descobrir l'usurpador, i ha de cridar un vell pastor místic que pretén poder resoldre l'enigma.

## Repartiment

* Shahrukh Khan
* Rani Mukherjee
* Anupam Kher
* Amitabh Bachchan
* Sunil Shetty
* Juhi Chawla
* Rajpal Yadav
* Naseeruddin Shah (narrador)

## Música

La banda sonora és de M. M. Kreem amb lletres de Gulzar.

## Referències

* ↑ «'Paheli is a simple, loveable film'». Rediff.com, 21-06-2005.
* ↑ Mehta, Sunanda. «Now showing: Bollywood to Hollywood, Paheli makes the moves». The Indian Express, 20-10-2005. [Consulta: 12 novembre 2008].
# Maithili

El maithili és una llengua de la família de llengües indoàries parlada a parts de l'Índia i el Nepal. És originària de la regió de Mithila, que abasta parts dels estats indis de Bihar i Jharkhand, així com el Terai oriental del Nepal. És una de les 22 llengües reconegudes oficialment de l'Índia i la segona llengua més parlada al Nepal.Una vegada va ser descrita pel lingüista Sir George Abraham Grierson com la "llengua més dolça".
L'any 2003, el maithili va ser inclòs a la Vuitena Taula de la Constitució de l'Índia com a llengua índia reconeguda, la qual cosa permet que s'utilitzi en l'educació, el govern i altres contextos oficials a l'Índia. La llengua maithili s'inclou com a treball opcional a l'examen de la UPSC. El març de 2018, el maithili va rebre l'estatus de segona llengua oficial a l'estat indi de Jharkhand.
Gopal Jee Thakur del Partit Bharatiya Janata és el primer membre del Parlament, Lok Sabha que parla en llengua maithili al Parlament de l'Índia. Actualment és el diputat de Darbhanga.
La Comissió Lingüística del Nepal ha recomanat que el maithili es converteixi en llengua administrativa oficial a la província de Koshi i la província de Madhesh.
Es pot cursar la graduació (BA), curs de 3 anys i postgrau (MA), curs de 2 anys en Maithili de LNMU, Darbhanga.

## Referències

* ↑ «Constitutional provisions relating to Eighth Schedule». Arxivat de l'original el 5 març 2016. [Consulta: 27 juny 2018].
* ↑ «मैथिली लिपि को बढ़ावा देने के लिए विशेषज्ञों की जल्द ही बैठक बुला सकते हैं प्रकाश जावड़ेकर», 21-03-2018. Arxivat de l'original el 21 març 2018. [Consulta: 21 març 2018].
* ↑ «मैथिली को भी मिलेगा दूसरी राजभाषा का दर्जा», 06-03-2018. [Consulta: 3 gener 2020].
* ↑ «Nepal» (en anglès). Ethnologue [Consulta: 17 juliol 2018].
* ↑ Sah, K. K. «Some perspectives on Maithili». Nepalese Linguistics, 28, 2013, pàg. 179–188.
* ↑ «Maithili gets cultural boost» (en anglès). Hans India [Consulta: 5 febrer 2018].
* ↑ «Constitutional provisions relating to Eighth Schedule». Arxivat de l'original el 5 març 2016. [Consulta: 27 juny 2018].
* ↑ «झारखंड : रघुवर कैबिनेट से मगही, भोजपुरी, मैथिली व अंगिका को द्वितीय भाषा का दर्जा» (en hindi). Prabhat Khabar, 21-03-2018 [Consulta: 6 febrer 2021].
* ↑ The Hindu Net Desk «Parliament proceedings updates: Chit Funds (Amendment) Bill under consideration in Lok Sabha» (en Indian English). The Hindu, 18-11-2019 [Consulta: 28 febrer 2023].
* ↑ «Darbhanga Lok Sabha Election Results 2019 Live Updates: Bihar Lok Sabha Election (Polls) Results 2019, Winner, Runner-Up», 02-09-2022. Arxivat de l'original el 2 setembre 2022. [Consulta: 28 febrer 2023].
* ↑ «सरकारी कामकाजको भाषाका आधारहरूको निर्धारण तथा भाषासम्बन्धी सिफारिसहरू (पञ्चवर्षीय प्रतिवेदन- साराांश) २०७८». Arxivat de l'original el 6 setembre 2021. [Consulta: 28 octubre 2021].
* ↑ LNMU, UNIVERSITY DEPARTMENT OF MAITHILI. «Maithili.pdf».
# Termistor

Un termistor és una resistència elèctrica que varia el seu valor en funció de la temperatura. Hi ha dues classes de termistors: NTC i PTC.

## Termistor NTC

Un termistor NTC (Negative Temperature Coefficient) és una resistència variable el valor de la qual va decreixent a mesura que augmenta la temperatura. Són resistències de coeficient de temperatura negatiu, constituïdes per un cos semiconductor el coeficient de temperatura del qual és elevat, és a dir, la seva conductivitat creix molt ràpidament amb la temperatura.
Es fabrica amb òxids semiconductors de níquel, zinc, cobalt, etc. La relació entre la resistència i la temperatura no és lineal sinó exponencial.
La característica tensió-intensitat (V/I) d'un termistor NTC té un caràcter peculiar, ja que, quan els corrents que l'atravessen són petits, el consum de potència serà massa petit per a registrar augments apreciables de temperatura, o el que és igual, descensos en la seva resistència óhmica; en aquesta part de la característica, la relació tensió-intensitat serà pràcticament lineal i en conseqüència complirà la llei d'Ohm.
Si seguim augmentant la tensió aplicada al termistor, s'arribarà a un valor d'intensitat que la potència consumida provocarà augments de temperatura prou importants com perquè la resistència del termistor NTC disminueixi apreciablement. Així n'incrementa la intensitat fins que s'estableixi l'equilibri tèrmic. Ara ens trobem doncs, en una zona de resistència negativa en la qual disminucions de tensió corresponen a augments d'intensitat. Les resistències NTC es fan servir en la construcció de termòmetres de resistència, compensació tèrmica d'instruments de mesura, alarmes, construcció de sistemes de regulació i control.

## Termistor PTC

Un termistor PTC (Positive Temperature Coefficient) és una resistència variable el valor de la qual es veu augmentat a mesura que augmenta la temperatura.
Els termistors PTC s'utilitzen en una gran varietat d'aplicacions: limitació de corrent, sensor de temperatura, desmagnetizació, i per a la protecció contra el reescalfament d'equips tals com motors elèctrics. També s'utilitzen en indicadors de nivell, per a provocar retards en circuits, com termòstats, i com resistors de compensació.
El termistor PTC perd les seves propietats i pot comportar-se eventualment d'una forma similar al termistor NTC si la temperatura arriba a ser massa alta.
Les aplicacions d'un termistor PTC estan, per tant, restringides a un determinat marge de temperatures.
Fins a un determinat valor de voltatge, la característica I/V segueix la llei d'Ohm, però la resistència augmenta quan el corrent que passa pel termistor PTC provoca un escalfament i s'arriba a la temperatura de commutació. La característica I/V depèn de la temperatura ambient i del coeficient de transferència de calor pel que fa a aquesta temperatura ambient.

## Sensor de temperatura senzill usant el NE555

* Sensor de Temperatura per Port Paral·lel
# Districte de Dorneck

El districte de Dorneck és un dels deu districtes del cantó de Solothurn (Suïssa). Té una població de 19268 habitants (cens de 2007) i una superfície de 74.63 km². Està format per 11 municipis i el cap del districte és Dornach.

## Municipis

* CH-4112 Bättwil
* CH-4413 Büren
* CH-4143 Dornach
* CH-4145 Gempen
* CH-4146 Hochwald
* CH-4114 Hofstetten-Flüh
* CH-4116 Metzerlen-Mariastein
* CH-4412 Nuglar-St.Pantaleon
* CH-4118 Rodersdorf
* CH-4206 Seewen
* CH-4108 Witterswil

## Vegeu també

* Districtes del Cantó de Solothurn
# Golden Grove (Carolina del Sud)

Golden Grove és una concentració de població designada pel cens dels Estats Units a l'estat de Carolina del Sud. Segons el cens del 2000 tenia 2.348 habitants.

## Demografia

Segons el cens del 2000, Golden Grove tenia 2.348 habitants, 914 habitatges i 687 famílies. La densitat de població era de 155,2 habitants/km².
Dels 914 habitatges en un 33,3% hi vivien nens de menys de 18 anys, en un 58,9% hi vivien parelles casades, en un 12,4% dones solteres, i en un 24,8% no eren unitats familiars. En el 20,7% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,2% tenia menys de 18 anys, un 7,5% entre 18 i 24, un 31,2% entre 25 i 44, un 23,9% de 45 a 60 i un 12,2% 65 anys o més.
L'edat mediana era de 37 anys. Per cada 100 dones de 18 o més anys hi havia 88,6 homes.
La renda mediana per habitatge era de 41.447 $ i la renda mediana per família de 50.670 $. Els homes tenien una renda mediana de 32.286 $ mentre que les dones 24.451 $. La renda per capita de la població era de 17.737 $. Entorn del 6% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Golden Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Golden Grove». American Fact Finder. Oficina del Cens dels Estats Units, 12-01-2010.
# Blutiger Sonntag

Blutiger Sonntag (Diumenge sagnant) és el nom que va rebre l'enfrontament entre nacionalistes alsacians i elements profrancesos el 22 d'agost de 1926 a Colmar (Alt Rin). Aquell dia autonomistes i comunistes s'enfrontaren davant la prefectura de Colmar, on s'havien aplegat per protestar per l'ordre de detenció d'autonomistes com Karl Roos i Eugène Ricklin, a 25 feixistes i Camelots du Roi, que atacaren Eugène Ricklin i l'invàlid de guerra Zadock. Uns 150 heimatrechtler (milícies nacionalistes), dirigits per Joseph Rossé i l'abat Fashauer van respondre i un d'ells (J. Wurch) fou ferit. I la policia, que va deixar fer, va detenir els agredits. Acusaren al prefecte Henri Gassern d'instigar els fets. La premsa nacionalista francesa ho va qualificar ‘"una bona jornada per a França". Alguns autonomistes foren condemnats a alguns dies de presó.
# Crissier

Crissier és un municipi del cantó suís del Vaud, situat al districte de l'Ouest lausannois.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Repejov

Repejov és un poble i municipi d'Eslovàquia. Es troba a la regió de Prešov, al nord del país. El 2022 tenia 104 habitants.
La primera referència escrita de la vila data del 1454.

## Referències

* ↑ «Prešovský kraj (Slovakia): Districts, Towns and Municipalities» (en anglès), 15-04-2023. [Consulta: 27 gener 2024].
# Triacastela (parròquia)

Triacastela (oficialment Santiago de Triacastela) és una parròquia, a la vegada que vilatge del municipi de Triacastela, a la província de Lugo, Galícia.

## Organització territorial

La parròquia està formada per quatre entitats de població:
* Pasantes
* Queixadoiro
* Ramil
* Triacastela

## Demografia
### Parròquia

* Gràfica d'evolució demogr+afica de Triacastela (parròquia) entre 2000 i 2021

### Vilatge

* Gràfica d'evolució demogràfica de Triacastela (vilatge) entre 2000 i 2021

## Referències

* ↑ Ruiz, Francisco. «Población de España–datos y mapas» (Zip/Excel). Escuela Superior de Informática de la Universidad de Castilla-La Mancha, 18 enero 2012. [Consulta: 13 octubre 2022].
* 1 2 «Decreto 6/2000, de 7 de enero, por el que se aprueba el nomenclátor correspondiente a las entidades de población de la provincia de Lugo.». Boletín Oficial del Estado n.º 47 p. 8196-8236, 24-02-2000. [Consulta: 13 octubre 2022].
* 1 2 «Orden de 21 de abril de 1999 por la que se determinan los nombres oficiales de los topónimos que se relacionan, pertenecientes a los municipios de Bóveda, Cospeito, Guitiriz, O Incio, Monforte de Lemos, Paradela, A Pobra do Brollón, Quiroga, Rábade, Samos, Sarria, Triacastela y Xermade (provincia de Lugo).». Diario Oficial de Galicia n.º 83 p. 5212, 03-05-1999. [Consulta: 13 octubre 2022].
* 1 2 3 4 «Institut Nacional d'Estadística. (Spanish Statistical Institute)» (en castellà). [Consulta: 4 març 2024].
* ↑ «Decreto 105/1999, de 8 de abril, por el que se determinan los nombres oficiales de las parroquias pertenecientes a los ayuntamientos de Bóveda, Cospeito, Guitiriz, O Incio, Monforte de Lemos, Paradela, A Pobra do Brollón, Quiroga, Rábade, Samos, Sarria, Triacastela e Xermade (provincia de Lugo).». Diario Oficial de Galicia n.º 83 p. 5209, 03-05-1999. [Consulta: 13 octubre 2022].

## Bibliografia

* Miralbes Bedera, Rosario; de Torres Luna; Rodríguez Martínez-Conde. Mapa de límites de las parroquias de Galicia. Imprenta Paredes, 1979. ISBN 8460014142.
* Censo de la población de España en 1981. Nomenclátor de las ciudades, villas, lugares, aldeas y demás entidades de población. Índice general alfabético. I.N.E. Artes Gráficas, 1985. ISBN 8426012353.
* de Torres Luna, María Pilar; Pérez Fariña; Santos Solla. Municipios y parroquias de Galicia. Impremta de la Universitat de Santiago de Compostel·la, 1989. ISBN 8471915294.
# Gran Premi de San Luis femení

El Gran Premi de San Luis femení és una competició ciclista femenina d'un dia que es disputa anualment, durant el mes de gener, a la província de San Luis, a l'Argentina. S'organitza el dia abans del Tour de San Luis femení.
Forma part del calendari femení de l'UCI.

## Palmarès

| Any | Vencedor | Segon | Tercer |
| 2013 | Paola Muñoz Grandón | Talia Ayelen Aguirre | Natasha Jaworski |
| 2014 | Karla Vallejos | Adriana Tovar | Alejandra Mabel Alliegro |
| 2015 | Hannah Barnes | Luciene Ferreira | Clemilda Fernandes |
| 2016 | Małgorzata Jasińska | Coryn Rivera | Anna Trevisi |

## Referències

* Palmarès a procyclingstats.com
* Palmarès a cyclebase.nl
* ↑ (es) Resultados del Ciclismo, infobiker.com.ar, 20 de gener de 2013.
* ↑ (es) Tour de San Luis y algo mas... / Historial, sprintfinalarg.wixsite.com.
# Músculs subcostals

Els músculs subcostals (musculus subcostalis) o músculs infracostals, consisteixen en fascicles musculars i aponeuròtics que, en general, estan ben desenvolupats només en la part inferior del tòrax. Cadascun s'origina en la superfície interior d'una costella i s'insereix en la superfície interior de la segona o tercera costella contigua de sota, prop del seu angle. Les seves fibres s'estenen en la mateixa direcció que les dels músculs intercostals interns.
La funció d'aquest múscul és poc coneguda, però com acompanya els músculs intercostals mitjans juntament amb el triangular de l'estern, se sap que és un múscul sinèrgic com a suport en l'expiració forçada.

## Notes

* ↑ El Diccionari enciclopèdic de medicina recull les dues denominacions, però situa com a principal músculs infracostals. El Termcat només recull la denominació músculs subcostals més d'acord amb la Terminologia Anatomica. Vegeu TERMCAT, Centre de Terminologia. Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X
* ↑ El Diccionari enciclopèdic de medicina diu: "acció nul·la".

## Referències

* 1 2 3 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 7 febrer 2014].
    Aquest article incorpora text de l'edició de l'Anatomia de Gray en domini públic.

## Enllaços externs

* LUC sbc
* subcostal+muscle al Diccionari d'eMedicine
# Bosc Comunal de Ceret

El Bosc Comunal de Ceret (en francès, oficialment, Forêt Communale de Ceret) és un bosc de domini públic del terme comunal de Ceret, a la comarca del Vallespir, de la Catalunya del Nord.
El bosc, que ocupa 5,22 km², està situat al sud-est del terme de Ceret, a tocar del terme de Morellàs i les Illes, en l'antic terme de les Illes, i del terme municipal de Maçanet de Cabrenys, de l'Alt Empordà, al nord-est del Roc de Frausa.
El bosc està sotmès a una explotació gestionada per la comuna de Ceret. Té el codi identificador de l'ONF (Office National des Forêts) F16284H.

## Referències

* ↑ El Bosc Comunal de Ceret en els ortofotomapes de l'IGN
# Damat Melek Mehmed Paixà

Damat Melek Mehmed Paşa (Istanbul, 1719-1802) fou Gran Visir otomà de 1792 a 1794 a més de kapudan paixà i de governador de diverses províncies.
Era fill del kapudan-i derya Bosnali Khodja Suleyman Pasha (1714, 1718-1721). Va seguir una carrera naval i va ascendir diversos graus arribant a kapudan-i derya el 1752. Va rebre un càrrec important i es va casar el 1757 amb la princesa imperial Zeyneb Asima Sultan (filla d'Ahmet III) rebent el rang de visir. i el govern del sandjak de Janina. El 1763 fou nomenat governador militar de Vidin i de Belgrad. Després fou beglerbegi d'Anatòlia, caimacan (1765), beglerbegi d'Aydın, beglerbegi de Rumèlia i kapudan pasha de 1767 a 1769 (per segona vegada) quan fou nomenat muhasil de Morea o caimacan a Istanbul (1769-1774). El 1774 fou nomenat kapudan paixà per tercera vegada. El 1774, fins a 1776, fou governador de Khotin. El 1776 governador de Belgrad fins al 1779, quan va tornar a ser muhasil de Morea, i després governador de Negrepont, Egipte (1781), Belgrad, Càndia, Bender (1784) i Vidin (1786). Selim III el va deslliurar d'una caiguda en desgràcia i li va retornar el rang de visir i el va nomenar governador de Càndia.
El 4 de maig de 1792 va ser nomenat gran visir com a visir degà de tots els existents. Es va limitar a donar suport a la política del sultà sense participar en la seva elaboració. Va governar dos anys i cinc mesos. Va ser revocat segurament per causa d'edat el 25 d'octubre de 1794. Es va retirar a la seva vila d'Ortakoy a la vora de la mar al Bòsfor, on va morir el 19 de febrer de 1802.

## Bibliografia

* Histoire de l'Empire ottoman, depuis son origine jusqu'à nos jours, par J. von Hammer; traduit de l'allemand par J. J. Hellert, Volum 1 a 18
Gran visir otomà :
# Kharosthi

L'escriptura kharoṣṭhī és un antic sistema abugida (alfasil·làbic) utilitzat per la cultura de Gandhara per escriure les llengües gandhari i sànscrit. Va estar vigent entre la meitat del segle iii aC i el segle iii. Es va usar també a Sogdiana, Kushan i diversos llocs de la ruta de la Seda i hauria subsistit fins al segle VII a alguns lloc remots com Khotan.

## Enllaços externs

* Inscripcions en kharoṣṭhī (Gandhārī).
* Informació del Kharoṣṭhī
* Estudi del Kharoṣṭhī Arxivat 2021-11-11 a Wayback Machine. per Andrew Glass, Universitat de Washington (2000)
* On The Origin Of The Early Indian Scripts per Richard Salomon,
* proposta de codificació del kharoṣṭhī en Unicode